Document ID: 32002R1750

Padomes Regula (EK, Euratom) Nr. 1750/2002
(2002. gada 30. septembris),
ar kuru groza Regulu (EEK, Euratom, EOTK) Nr. 260/68, ar ko paredz Eiropas Kopienu nodokļa piemērošanas nosacījumus un procedūru
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 291. pantu,
ņemot vērā Protokolu par privilēģijām un imunitāti Eiropas Kopienās, un jo īpaši tā 13. pantu,
ņemot vērā Komisijas priekšlikumu,
tā kā:
(1) Jāgroza Regula (EEK, Euratom, EOTK) Nr. 260/68 [1], kurā jaunākie grozījumi izdarīti ar Regulu (EK, EOTK, Euratom) Nr. 2459/98 [2], ņemot vērā Padomes Regulu (EK, Euratom) Nr. 1746/2002 (2002. gada 30. septembris), ar ko Komisijas reformas sakarā ievieš īpašus pasākumus attiecībā uz Eiropas Kopienu Komisijā pastāvīgā darbā iecelto Eiropas Kopienu ierēdņu darba attiecību pārtraukšanu [3].
(2) Jāgroza Regula (EEK, Euratom, EOTK) Nr. 260/68, kurā jaunākie grozījumi izdarīti ar Regulu (EK, EOTK, Euratom) Nr. 2459/98, ņemot vērā Padomes Regulu (EK, Euratom) Nr. 1747/2002 (2002. gada 30. septembris), ar ko iestādes modernizācijas sakarā ievieš īpašus pasākumus attiecībā uz Eiropas Savienības Padomē pastāvīgā darbā iecelto Eiropas Kopienu ierēdņu darba attiecību pārtraukšanu [4].
(3) Jāgroza Regula (EEK, Euratom, EOTK) Nr. 260/68, kurā jaunākie grozījumi izdarīti ar Regulu (EK, EOTK, Euratom) Nr. 2459/98, ņemot vērā Padomes Regulu (EK, Euratom) Nr. 1748/2002 (2002. gada 30. septembris), kas iestādes modernizācijas sakarā ievieš īpašus pasākumus attiecībā uz Eiropas Parlamentā pastāvīgā darbā iecelto Eiropas Kopienu ierēdņu un Eiropas Parlamenta politiskajās grupās strādājošo pagaidu darbinieku darba attiecību pārtraukšanu [5],
IR PIEŅĒMUSI ŠO REGULU.
1. pants
Regulas (EEK, Euratom, EOTK) Nr. 260/68 2. pantam pievieno šādu sešpadsmito, septiņpadsmito un astoņpadsmito ievilkumu:
"- personām, kam ir tiesības uz pabalstu, kas paredzēts darba attiecību pārtraukšanas gadījumā saskaņā ar Regulas (EK, Euratom) Nr. 1746/2002 4. pantu,
- personām, kam ir tiesības uz pabalstu, kas paredzēts darba attiecību pārtraukšanas gadījumā saskaņā ar Regulas (EK, Euratom) Nr. 1747/2002 4. pantu,
- personām, kam ir tiesības uz pabalstu, kas paredzēts darba attiecību pārtraukšanas gadījumā saskaņā ar Regulas (EK, Euratom) Nr. 1748/2002 4. pantu."
2. pants
Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī.
Šo regulu piemēro attiecībā uz katru pievienoto ievilkumu no tās dienas, kad stājas spēkā katra 1. pantā minētā regula.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 30. septembrī

Labels: 2
15
19